টিমথি শালামে বা তিমতে শালামে (, ; জন্ম: ২৭শে ডিসেম্বর ১৯৯৫) হলেন একজন মার্কিন–ফরাসি অভিনেতা। তিনি একটি একাডেমি পুরস্কার, তিনটি গোল্ডেন গ্লোব পুরস্কার ও তিনটি বাফটা পুরস্কারের জন্য মনোনয়নসহ বিভিন্ন প্রশংসা কুড়িয়েছেন। তিনি টেলিভিশনে কিশোর অভিনয়শিল্পী হিসেবে তাঁর কর্মজীবন শুরু করেন। ২০১২ সালে হোমল্যান্ড টিভি ধারাবাহিক দিয়ে টিমথি দর্শকদের নজরে আসেন।  ২০১৪ সালে জেসন রাইটম্যানের হাস্যরসাত্মক নাট্যধর্মী চলচ্চিত্র মেন, উইমেন অ্যান্ড চিলড্রেন দিয়ে তাঁর চলচ্চিত্রে অভিষেক ঘটে এবং একই বছর ক্রিস্টোফার নোলানের কল্পবিজ্ঞান চলচ্চিত্র ইন্টারস্টেলারে অভিনয় করেন। শালামে লুকা গোয়াদান্নিনোর কামিং-অব-এজ ফিল্ম কল মি বাই ইয়োর নেমে (২০১৭) একজন প্রেমার্ত কিশোরের প্রধান ভূমিকায় অভিনয়ের মাধ্যমে আন্তর্জাতিক মনোযোগে আসেন, যা তাঁকে শ্রেষ্ঠ অভিনেতা বিভাগে একাডেমি পুরস্কারের জন্য মনোনীত করে। গ্রেটা গারউইগের লেডি বার্ড (২০১৭) এবং লিটল উইমেন (২০১৯) চলচ্চিত্রে সহায়ক ভূমিকার পাশাপাশি তিনি ফেলিক্স ফান গ্রুনিনিয়ানের জৈবনিক চলচ্চিত্র বিউটিফুল বয়ে (২০১৮) মাদকাসক্ত নিক শেফ চরিত্রে এবং গোয়াদান্নিনোর প্রণয়ধর্মী লোমহর্ষক চলচ্চিত্র বোন্স অ্যান্ড অল (২০২২)—যেটি শালামের নিজের প্রযোজনা—একজন তরুণ নরখাদকের ভূমিকায় অভিনয় করেছেন। এরপর শালামে বড় নির্মাণব্যয়ের চলচ্চিত্রেও কাজ শুরু করেন, তন্মধ্যে দ্যনি ভিলনোভের কল্পবিজ্ঞান চলচ্চিত্র ডিউন: প্রথম (২০২১) ও দ্বিতীয় খণ্ডে (২০২৪) পল অ্যাট্রাইডিজ চরিত্রে এবং পল কিঙের সংগীতধর্মী অলীক ওয়াঙ্কা (২০২৩) চলচ্চিত্রে উইলি ওয়াঙ্কার ভূমিকায় অভিনয় করে ব্যাপকভাবে সমাদৃত হয়েছেন।  মঞ্চে শালামে ২০১৬ সালে জন প্যাট্রিক শ্যানলির আত্মজীবনীমূলক নাটক প্রডিগাল সানে অভিনয় করে ড্রামা লীগ পুরস্কারের মনোনয়ন লাভ করেন এবং লুসিল লর্টেল পুরস্কার জেতেন। পর্দার বাইরে তিনি একজন যৌন প্রতীক ও ফ্যাশন আইকন হিসেবে সুপরিচিত।  কর্মজীবন শালামে লুকা গুয়াদাইনিনোর প্রণয়ধর্মী নাট্য কল মি বাই ইওর নেম চলচ্চিত্রের সাথে তিন বছর ধরে সম্পৃক্ত ছিলেন। আন্দ্রে আসিমানের একই নামের উপন্যাস অবলম্বনে নির্মিত ছবিটিতে তিনি কেন্দ্রীয় চরিত্রে অভিনয় করেন।  ছবিটি এলিও নামের এক তরুণকে ঘিরে আবর্তিত, যে ১৯৮০-এর দশকে ইতালিতে বসবাস করতো ও অলিভার (আর্মি হ্যামার) নামে এক বিশ্ববিদ্যালয় শিক্ষার্থীর প্রেমে পড়ে। এই ছবিতে কাজ করার প্রস্তুতি হিসেবে শালামে ইতালীয় ভাষা ও গিটার বাজানো শিখেন এবং পিয়ানো বাজাতেন। ২০১৭ সালে সানড্যান্স চলচ্চিত্র উৎসবে ছবিটি প্রদর্শিত হলে শালামের অভিনয় প্রশংসিত হয়। এম্পায়ার-এর অলি রিচার্ডস লিখেন, "ছবিতে সকলের অভিনয় ছিল দুর্দান্ত, শালামে কাজ দেখে মনে হচ্ছিল বাকিরা অভিনয় করছে। তিনি একাই ছবিটিকে অবশ্য দর্শনীয় করতে পারতেন।" দ্য হলিউড রিপোর্টার-এর জন ফ্রচ লিখেন, "একই বছরে আর কোন অভিনয়ই এতো আবেগঘন, শারীরিক ও বুদ্ধিভিত্তিক দিক থেকে জীবন্ত মনে হয় নি" এবং শালামের অভিনয় সাময়িকীটির সেই বছরের সেরা অভিনয়ের তালিকায় স্থান দেয়। দ্য নিউ ইয়র্ক টাইমসও তাদের বর্ষসেরা অভিনেতার তালিকায় শালামের নাম অন্তর্ভুক্ত করে। কল মি বাই ইওর নেম ছবিতে তার কাজের জন্য শালামে শ্রেষ্ঠ নাট্য অভিনেতা বিভাগে গোল্ডেন গ্লোব পুরস্কার, এবং শ্রেষ্ঠ অভিনেতা বিভাগে একাডেমি পুরস্কার, বাফটা পুরস্কার ও স্ক্রিন অ্যাক্টরস গিল্ড পুরস্কারের মনোনয়ন লাভ করেন। তিনি অস্কারের ইতিহাসে শ্রেষ্ঠ অভিনেতা বিভাগে জন্য তৃতীয় সর্বকনিষ্ঠ মনোনীত অভিনেতা এবং ১৯৩৯ সালের পর সর্বকনিষ্ঠ।  ২০১৭ সালে শালামে গ্রেটা গারউইগের লেডি বার্ড ও স্কট কুপারের পশ্চিমা ধাঁচের হস্টাইলস ছবিতে পার্শ্ব চরিত্রে এবং পরের বছর তিনি নাট্যধর্মী বিউটিফুল বয় ছবিতে নেশাসক্ত কিশোর চরিত্রে অভিনয় করে শ্রেষ্ঠ পার্শ্ব অভিনেতা বিভাগে গোল্ডেন গ্লোব পুরস্কারের মনোনয়ন লাভ করেন।   চলচ্চিত্রের তালিকা  বছরচলচ্চিত্রের শিরোনামভূমিকাপরিচালক২০১৪মেন, উইমেন অ্যান্ড চিলড্রেনড্যানি ভ্যান্সজেসন রাইটম্যান২০১৪ইন্টারস্টেলারশিশু টম কুপারক্রিস্টোফার নোলান২০১৪ওয়ার্স্ট ফ্রেন্ডসশিশু স্যামর‍্যালফ আরেন্ড২০১৫ওয়ান অ্যান্ড টুজ্যাকআন্ড্রু দ্রোজ পালেরমো২০১৫দি অ্যাডেরাল ডায়েরিজকিশোর স্টিফেন এলিয়টপামেলা রোমানোস্কি২০১৫লাভ দ্য কুপার্সচার্লি কুপারজেসি নেলসন২০১৬মিস স্টিভেন্সবিলি মিটম্যানজুলিয়া হার্ট ২০১৭ কল মি বাই ইওর নেম এলিও পার্লম্যান লুকা গুয়াদাইনিনো হট সামার নাইটস ড্যানিয়েল মিডলটন এলাইজা বাইনাম লেডি বার্ড কাইল শিবল গ্রেটা গারউইগ হস্টাইলস প্রাইভেট ফিলিপ দ্যজাখদাঁ স্কট কুপার ২০১৮ বিউটিফুল বয় নিক শেফ ফিলিক্স ভ্যান খ্রোনিয়েন ২০১৯ আ রেইনি ডে ইন নিউ ইয়র্ক গ্যাটসবি ওয়েলেস উডি অ্যালেন দ্য কিং রাজা পঞ্চম হেনরি ডেভিড মিশদ লিটল উইমেন থিওডর "লরি" লরেন্স গ্রেটা গারউইগ ২০২১দ্য ফ্রেঞ্চ ডিসপ্যাচজেফিরেলিওয়েস অ্যান্ডারসন ডিউন পল অ্যাট্রিডস দ্যনি ভিলনোভ|- | আ ম্যান নেমড স্কট| স্বয়ং | রবার্ট আলেকজান্ডার |- | ডোন্ট লুক আপ| ইউল | অ্যাডাম ম্যাকি |- | ২০২২ | বোনস অ্যান্ড অল| লি | লুকা গুয়াদাইনিনো |- | ২০২৩ | ওয়াঙ্কা| উইলি ওয়াঙ্কা | পল কিং |- | ২০২৪ | ডিউন: পার্ট টু'' পল অ্যাট্রেডিস দ্যনি ভিলনোভ  টীকা  তথ্যসূত্র  বহিঃসংযোগ       বিষয়শ্রেণী:১৯৯৫-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর ফরাসি অভিনেতা বিষয়শ্রেণী:২১শ শতাব্দীর মার্কিন অভিনেতা বিষয়শ্রেণী:২১শ শতাব্দীর মার্কিন ইহুদি বিষয়শ্রেণী:কানাডীয় বংশোদ্ভূত মার্কিন ব্যক্তি বিষয়শ্রেণী:অস্ট্রীয় ইহুদি বংশোদ্ভূত মার্কিন ব্যক্তি বিষয়শ্রেণী:ফরাসি বংশোদ্ভূত মার্কিন ব্যক্তি বিষয়শ্রেণী:কলাম্বিয়া কলেজের (নিউ ইয়র্ক) প্রাক্তন শিক্ষার্থী বিষয়শ্রেণী:মার্কিন ইহুদি অভিনেতা বিষয়শ্রেণী:মার্কিন শিশু অভিনেতা বিষয়শ্রেণী:মার্কিন চলচ্চিত্র অভিনেতা বিষয়শ্রেণী:মার্কিন মঞ্চ অভিনেতা বিষয়শ্রেণী:মার্কিন টেলিভিশন অভিনেতা বিষয়শ্রেণী:মার্কিন কণ্ঠাভিনেতা বিষয়শ্রেণী:রুশ ইহুদি বংশোদ্ভূত মার্কিন ব্যক্তি বিষয়শ্রেণী:শ্রেষ্ঠ প্রধান অভিনেতা বিভাগে ইন্ডিপেন্ডেন্ট স্পিরিট পুরস্কার বিজয়ী বিষয়শ্রেণী:কানাডীয় বংশোদ্ভূত ফরাসি ব্যক্তি